聖類斯中學

聖類斯中學（學生叫佢做聖記或St. Lu）係聖類斯學校嘅中學部，係香港西營盤第三街嘅一間男校，係香港114間英中之一。 聖記回憶 聖類斯中學前身係間起喺1864年叫做「養正院」嘅男童教導所，係天主教喺香港島西區建立嘅第一個傳教點，養正院由一位華籍司梁神父（M.Leong）主管，請咗兩個先生同兩個打雜，收咗60幾個要學手藝嘅男仔，後嚟改名做「西環教導所」。教導所喺1927年俾天主教慈幼會要咗，並改咗個名做「聖類斯工藝學院」，喺1935年，除咗印嘢外的工科（皮革、車嘢、木工、機械）調去香港仔工業學校嘅前身香港仔兒童工藝院（Aberdeen Trade School）。1936年開咗中文中學部，由工藝學校轉做文法學校，1950年開始搞英文部（小五至初中三），1962年搞埋預科班。 校徽同校訓 聖類斯中學校徽底色純白象徵要身心純結，中間紅色十字架代表耶穌基督嘅犧牲同埋服務精神。而「S」同埋「L」係SAINT LOUIS嘅簡寫。 十字架底嘅一本書上寫有希臘字母頭尾兩個字A（Alpha）同埋Ω（Omega），教導學生追求真理要矢志不移。校徽底嘅拉丁文SCIENTIA ET PIETAS（學問與虔誠），亦係聖類斯中學嘅校訓，要學問與虔誠並重。 校舍 聖類斯校舍由四部分組成：東（A）、中（B）、西（C）及北（D）翼，其中以東翼歷史最悠久，1927年左右起，採用裝飾派建築風格。1936年，北翼受颱風吹襲，損毀嚴重，喺同年重建。校舍中翼同埋西翼（小學部）先後喺1951年同埋1969年落成啟用。 東翼（A）：三層校舍，有地牢（地牢有一間綜合科學實驗室） 中翼（B）：分前後兩座，各四層 西翼（C）：八層，包含聖類斯小學校舍 北翼（D）：三部分，第一部分，足球場加室內活動中心，第二部分，聖安多尼小學嘅地下部分，第三部分，看台加禮堂 1999年7月東翼大樓被香港古物古蹟辦事處評定為香港三級歷史建築。 課堂編排 每個學年有6個循環日，每日八堂，每堂45分鐘（夏令時間表40分鐘）。 學生每日要喺8:05前返到學校，15:45後放學（夏令時間表14:45後放學）。 科目 語文 英國語文（中一 - 中六） 中國語文（中一 - 中六） 普通話（中一 - 中三） 理科 數學（中一 - 中六） 數學延伸單元（中四 - 中六） 物理（中三 - 中六） 化學（中三 - 中六） 生物（中三 - 中六） 普通電腦（中一 - 中三） 資訊及通訊科技（中三 - 中六） 商業 經濟（中四 - 中六） 企業會計與財務概論（中四 - 中六） 社會學 地理（中一 - 中六） 歷史（中一 - 中三） 中國歷史（中一 - 中六） 宗教教育（中一 - 中六） 倫理與宗教（中四 - 中六） 博雅教育（中一 - 中六） 其他 音樂（中一 - 中六） 視覺藝術（中一 - 中六） 體育（中一 - 中六） 刊物 博藝（Aloysians）：半年出版一次 學校校刊（包括聖類斯小學資料）：每年七月中出版 學校組織 舍制 由1973年開始，聖類斯中學設立舍制將中學部學生分為五舍。舍名係根據當年在校神父國籍嘅國花而定： 白舍（Lily，百合花）為法國國花； 紅舍（Rose，玫瑰花）為英國國花； 橙舍（Tulip，鬱金香）為荷蘭國花； 藍舍（Thistle，薊）為蘇格蘭國花； 綠舍（Shamrock，酢醬草）為愛爾蘭國花。 學長聯會 學長聯會（Prefects' Association 簡稱：PA）喺1966年成立，以學生代表（Head Boy）為主席，係管理學校紀律、學長（Prefect）以及舉辦學校大型活動好似感恩節綜合匯演（Thanksgiving Nite）嘅領袖生組織。會員包括學校所有學長及班長，共約100人。 學生代表即係其他學校所指嘅總領袖生。每年6月至7月喺學長聯會搞嘅學生代表選舉中產生。 學生活動協進社 學生活動協進社（The Student Activities Association 簡稱：SAA），喺2006年成立，前身係1973年成立嘅The Independent Clubs Association，係統籌及協助校內學會活動及五舍嘅學生組織。 學會 天文學會 羽毛球學會 籃球學會 橋牌學會 象棋學會 中華文化學會 中文辯論學會 創意媒體學會 舞蹈學會 英文學會 足球學會 手球學會 數學學會 音樂學會 網球學會 交通學會 港島16旅童軍 港島第16旅童軍全名16th Hong Kong Group，喺二次世界大戰前（1940年）成立，嗰時叫做第16童軍團。16旅嘅創辦人係Brother Greensha。16旅童軍係聖類斯中學唯一嘅制服青少年團體，目前有一個小童軍團（聖類斯小學小一至小二），幼童軍團（聖類斯小學小三至小六），一個童軍團（中一至中三/四）同埋一個深資童軍團（中四/五至二十一歲）。 博藝(Aloysians) Aloysians 博藝(Aloysians)，喺1969年出版Vol1，直至2024，已經有55年歷史。組織由編輯，排版及攝影三個部分組成，由數位老師管理團體，而每個部分各自會有1-2位首席帶領。 家長教師會 善會 聖體善會 聖鮑思高善會 聖類斯善會 聖母無原罪善會 聖母進教之佑善會 聖多明我善會 八十周年 「奪魁」（Vase of Champion）係屹立喺聖類斯中學門口一座九呎高、重四千磅嘅雕塑。由聖類斯中學1972年會考畢業生、美國馬利蘭大學藝術系雕塑家沈寬教授整，由好多同屆舊生出錢出力搞，作為慶祝天主教慈幼會接辦聖類斯八十周年嘅賀禮。雕塑品背襯一幅幕牆，上面刻有「學繼往聖，有教無類，不捨如斯。」三句，巧妙噉嵌入「聖類斯」三字，據講係出自沈教授嘅同學、骨科醫生林光前嘅構想。 沈教授乃國際知名雕塑藝術家，曾在美國、加拿大、挪威、澳洲及香港等地舉行過二十多次個人作品展，是次以雕塑「奪魁」贈送母校，除了作為慶祝母校八十周年校慶的禮物，亦為了回饋他學生時期成長的社區，特意選定把這件雕塑品放置在聖類斯校門向街的位置，讓區內坊眾都可以分享藝術欣賞的樂趣〔呢句嘢唔似粵語，唔該改咗佢〕。 神長老師 曾希穎 老師（1903-1985[1]，莫斯科大學炮兵科畢業，第二仔係曾昭科。曾老師文采出眾，著有《潮青閣詩詞》，同余心一、李履庵、熊潤桐、佟紹弼，被稱南園今五子） 田惠民 神父（Fr. Patrick Deane，1926-2007）[2] 伊思高 神父（Fr. Bruno Gelosa，1914-2005）[3] 曹文植 神父（Fr. William Joyce，1918-2005）[4] 家思齊 神父（Fr. Julian Carpella，1923-2006）[5] 黃光照 神父 吳多祿 神父（Rev. Fr. Peter Ng） 蔡炳佳 老師 羅延信 老師（羅夫子：生前係中文科主任及常識問答社同埋聖類斯中學團嘅創辦人。羅老師逝世後校方設立夫子文學盾作記念） 湯應祥 老師（1940-2010） 林仲偉 神父（現任慈幼會中華省省會長） 白耀燦 老師 鮑嘉天 神父（長期任教預科生物科，係香港兩棲類及爬行類動物專家，著作包括「香港兩棲類及爬蟲類動物」、「蛙蛙世界~ 香港兩棲動物圖鑑」） 陸乃強 老師 陳其隆 老師（長期任教音樂科，歌星陳麗斯阿爸） 洪炳耀 老師（Bernard Hung，香港業餘田徑總會名譽副會長） 陳天富 老師（Paul Chan） 吳國翰 老師（翰叔） 譚敬齡 老師（高音叔，龜仙人） 何學敏 老師（何老大） 鄭鴻坤 老師（大白兔，射箭總會認可教練） 舊生 黃宏發（前立法局主席） 任志剛（前香港金融管理局總裁） 白耀燦（聖類斯中學副校長/舞台工作者） 鄭東漢（唱片公司高層） 徐嘉慎（律師/前保護海港協會主席） 何輝（前香港甲組足球聯賽球員/足球評述員） 蘇守忠（反天星小輪加價運動發起人） 盧永仁（IT集團副主席） 黎耀祥（演員） 沈寬（雕塑家，沈寬教授個人網頁） 伍步高（永隆銀行主席兼執行董事） 鄭中基（歌星） 李誠（精神科中文大學醫學院教授） 林光前（骨科專科醫生） 韋霖（香港大學醫學院教授） 鄧舜祥（普通科醫生） 彭繼茂（急症科醫生） 列就雄（急症科醫生） 龍輝（骨科醫生） 黎錦泉（腸胃及肝臟科醫生) 許德榮（眼科醫生） 陳文鴻（經濟學者，前香港理工大學教授） 黃子惠（流行病學家，香港中文大學公共衛生教授） 雷柏熹：音樂監製、作曲人、編曲人 其他 劉紹銘教授喺《吃馬鈴薯的日子》一書中，記載佢同胡菊人喺印刷部做嘢嘅日子。 香港最早嘅大型補習社喺1972年出現，係喺西營盤第3街借用聖類斯中學校舍上堂嘅「聖類斯預科夜校」（現已停辦），被譽為現代補習社前身，多位名師，包括Dr. Simon Chiang, C. C. Lee, Dr. K Kwong, Dr. Paul Hill , Y K Tao 曾經喺道任教。 參考 出面網頁 聖類斯中學 聖類斯舊生會 聖類斯之友